LidanRubinov/Halacha-QA huggingface dataset:
שאלה: גידול כלב בבית: לכבוד הרב אני בחורה בת 24 החוזרת בתשובה מזה כחצי שנה. אני באמת משתדלת לשמח את ה ולכן חשוב לי מאוד לברר את הנושא הבא: אני מגדלת כלב מזה כשנתיים, כלב די גדול בדירה. עכשיו הבנתי שאין איסור חד משמעי לגידול כלב, כל עוד הוא לא כלב רע. הכלב שלי לא נושך אך הוא כן נובח במידה והוא מזהה סכנה.(אדם זר, צעקות, תנועות של הכאה, חפצים חדים וכדו ) אני לא אימנתי אותו לכך אבל שמתי לב לזה בשנה הראשונה ועד היום. בנוסף לכך למרות שאין שום איסור, ברור לי שגידול כלב הוא דבר לא ראוי לבחורה ובכלל לאנשים שומרי תורה ומצוות. לכן אני רוצה לשאול האם לפי תיאור הכלב שלי, הוא נחשב כלב רע? ודבר שני שמאוד חשוב לי לדעת הוא האם מכיוון שגידול כלב לא ראוי, יש עניין למסור אותו? במידה וכן למי? והאם יש צורך בזה למרות שיגרם צער לכלב וצער עצום גם לי!!! דבר שלישי אני יודעת שאולי זה לא במקום, אך האם בעקבות גידול כלב יכולים לפסול אותי בשידוך? האם זה משהו שמכריע? כבוד הרב על כל הטרחה למרות שנושא זה מאוד קרוב לליבי אני באמת אשמח שתהנה לי תשובה כנה ואמיתית וכמו כן צמודה להלכה! מבלי לחפש התרים אלא רק ההלכה נטו. שוב רבה שבת בשורות טובות ושנזכה לחזות בגאולה הקרובה!
תשובה: ב"ה, מותר לגדל כלב בתנאי שיהיה קשור בחוץ. לגבי שידוך זה מאוד תלוי באדם, מי שאוהב בעלי חיים יאהב את זה. אבל ככלל את צריכה להתנהג באופן טבעי ולא להנדס את החיים שלך לפי איך שהדברים יראו בפני המשודך. הכי חשוב שהם יהיו טובים כלפי ה. דני ארגמן
שאלה: תשעת הימים: האם ההלכה שאסור להתחדש כוללת גם בגדים?? חולצות נעליים וכו
תשובה: תשובה לשאלתך ניתן למצוא בקישור הבא:
שאלה: רבנים: ישנם המון סיפורים על אנשים שהולכים להתייעץ עם רבנים או סתם לשמוע על החיים שלהם. רבנים שפותחים תהילים ומקריאים עליך דברים,מייעצים לך ואומרים עליך עובדות. ברצוני לדעת האם זה מותר על פי ההלכה והתורה? והאם באמת אפשר להאמין לזה? נתקלתי בחברות שבאמת אמרו להן דברים קשים שעברו בחיים, שמות מדויקים של אנשים והמלצות להמשך. אני באמת רוצה לדעת האם זה אמיתי. והאם אפשר להסתמך על זה מומלץ ללכת להתייעץ עם רב כזה?
תשובה: לשאלתך, ישנם גם רבנים וגם שאר בני אדם בכל תרבויות תבל אשר רואים ללבותיהם של הזולת. ברם, אין כישרון זה הופך בן אדם בהכרח לבן אדם טוב וכמובן שלא ליועץ חכם. ועל אחת כמה וכמה יש לחשוש מאנשים התולים יכולת אנושית זו בצדקתם ועילוי נשמתם בלי לימוד מעמיק במקורות ההלכה הדנים בבעיות האדם והחברה. אפילו אם הם באמת בעלי כשרון זה ואינם נוכלים, הרי הם בעלי יוהרא אשר אין השכינה שורה בסביבתם.
שאלה: מחלוקת אם נשכר לקבלנות או לשכירות: לרב, לאחרונה יצא לי לעבוד בעבודה שנפוצה בשוק הן כקבלנות והן כשכירות-יום. סיכמתי עם המעסיק על סכום מסוים לביצוע המלאכה (מלאכה אותה ניתן לבצע מספר פעמים ביום), אך מתברר שבעוד אני הבנתי שבכוונתו לשלם את הסכום לכל השלמה של המלאכה, כלומר מספר פעמים ביום, הרי שהמעסיק טוען שכוונתו הייתה לשלם את הסכום ליום עבודה. במילים אחרות, בעוד אני טוען שנשכרתי לקבלנות, ולכן מגיע לי שכר גבוה שהרי בכל יום ביצעתי את מלאכתי מספר פעמים, טוען המעסיק שנשכרתי לשכירות-יום ולכן נחשב שביצעתי את המלאכה רק פעם אחת ביום ועל כן עליו לשלם לי הרבה פחות משאני דורש. אשמח אם הרב יוכל לכוון אותי למקורות העוסקים בשאלה זו, או בשאלות דומות, ע"מ שאצליח להבין מה ההלכה קובעת במקרים כאלו.
תשובה: מנשה, נראה לי שעליכם לדון בנושא בפני שלשה תלמידי חכמים (או לפחות חכם אחד שיוסכם ביניכם). הרי איני יכול להפנות אותך למקורות בלי פרטים נוספים ואין לשמוע פרטים אלו אלא בזמן שיפוט או גישור.
שאלה: מחלוקת אם נשכר לקבלנות או לשכירות: לרב, לאחרונה יצא לי לעבוד בעבודה שנפוצה בשוק הן כקבלנות והן כשכירות-יום. סיכמתי עם המעסיק על סכום מסוים לביצוע המלאכה (מלאכה אותה ניתן לבצע מספר פעמים ביום), אך מתברר שבעוד אני הבנתי שבכוונתו לשלם את הסכום לכל השלמה של המלאכה, כלומר מספר פעמים ביום, הרי שהמעסיק טוען שכוונתו הייתה לשלם את הסכום ליום עבודה. במילים אחרות, בעוד אני טוען שנשכרתי לקבלנות, ולכן מגיע לי שכר גבוה שהרי בכל יום ביצעתי את מלאכתי מספר פעמים, טוען המעסיק שנשכרתי לשכירות-יום ולכן נחשב שביצעתי את המלאכה רק פעם אחת ביום ועל כן עליו לשלם לי הרבה פחות משאני דורש. אשמח אם הרב יוכל לכוון אותי למקורות העוסקים בשאלה זו, או בשאלות דומות, ע"מ שאצליח להבין מה ההלכה קובעת במקרים כאלו.
תשובה: לך לא ניתן לענות לשאלה כזו בלי לשמוע את שני הצדדים. במכתבך גם לא ציינת מהי העבודה ומה הסכום עליו סיכמתם ועוד אם תרצה תכתוב לי כתגובה לשאלה זו בציפיה לישועה דוד לוי
שאלה: צום תשעה באב: ברוך ה אני בהיריון בשבוע ה-5 אחרי טיפולי פיריון. רציתי לדעת האם זה בעייתי מסוכן לצום מכיוון שאני יודעת שאני חייבת לשתות המון לאורך היום. ושבת
תשובה: מאחר שאיני רופא, אני יכול רק לומר שאם ברור רפואית שתצטרכי לשתות אז החובה לעובר גובר על החובה לצום. אם שתיית לגימות כל עשר דקות במשך כל הצום תועיל אז עדיף שתשתי לגימות בלבד. אם לאו, אז מותר לך לשתות כפי הנדרש להגיע לכמות הנדרשת (ואם תוכלי לשתות יותר מים לפני הצום כדי שלא תצטרכי לשתות עד הבוקר, מה טוב). ברם, עלייך להימנע מלסתובב בחום כדי שלא תגרמי לעצמך לשתות יותר מהנדרש.
שאלה: הפסקת הריון: רציתי להתייעץ איתך בבקשה אני בשבוע ה19 להריוני השני בשפה אחרת סוף חודש רביעי ועשיתי הרבה אולטרסאונדים ובדיקות ורופאים מומחים אמרו לי שיש לעובר הרחבת נוזל בחדרים במוח וזה נקרא הידרוצפלוס מום (מאוד קשה) והוא לא מפותח מספיק לגילו ואין לו סיכוי לחיות ללא פיגור שכלי או תסמונת, במידה ובכלל הוא יחייה ויוולד רגיל או בכלל הוא יאבד את הסיכויים עוד במהלך ההריון לחיות עם עוד התפתחויות בראש או בגוף.אמרו לי שאין מקום להתלבטויות ורק לעשות הפסקת הריון,עשיתי יעוץ גנטי ואמרו לי שאולי זה לא קשור בכלל לגנטיקה וזאת פגישה חד פעמית של הזרע עם הביצית ונוצר סוג של מוטציה. זהו מום מוח מורכב, עם הצטברות נוזל רב במוח. סיכוי גבוה מאוד לילד מאוד פגוע. כמו כן, אם אמשיך לפי הממצאים את ההריון הראש יגדל כל כך בהמשך ההריון עד שאזדקק כמעט בוודאות לניתוח קיסרי, כך שזה גם מסכן אותי. אציין שאני בחורה דתיה ובנאדם מאוד מאמין ברור שלא רציתי מההתחלה לעשות הפלה אבל הרופאים אמרו שהילדה רק תסבול ושרוצים שאחסוך את זה לעצמי ריצות של בית חולים וכאב כל החיים במידה ואני יאבד אותה במהלך ההריון או במהלך הלידה, אני אובדת עצות מה אוכל לעשות? גם ככה אני בדיכאון נפשי וקשה לי מאוד לקבל את הבשורה המרה שבחיים לא חשבתי שאשמע את זה ושקלתי לעשות גרידה ולהוציא את העובר בהרדמה מלאה ולא בזירוז לידה טבעית שלא אצטרך נפשית לעבור את הדבר הנורא הזה ולאבד את היקר לי מכל, אני מאמינה בניסים וישועות ומאידך גיסא אני מפחדת להתמודד עם החוסר ידיעה המפחיד הזה שיקרה משהו במהלך ההריון ובעתיד תינוק זה לא יסבול
תשובה: וברכת ד  הצטערתי לקרוא את הדברים. מכיוון שיש כאן נתונים רפואיים רבים. אני מייעץ לך לפנות למכון פועה בירושלים, או למכון שלזינגר בירושלים, שהם מתעסקים בדברים אלו, ויודעים את האמת על המחלה הנזכרת. ועשי כפי שהם יורו לך. בברכת התורה והארץ יהודה הלוי עמיחי מכון התורה והארץ
שאלה: צומות - לנוטלי מדללי דם: כבוד הרב אני נוטל פעם אחת היום בשעות הערב את התרופה "קומדין", שהיא תרופה לדילול הדם. אני חולה במחלת קרישיות יתר (APLA), ואני ככל הנראה אצטרך לקחת מדללי דם למשך כל החיים. השאלה היא כיצד לנהוג בצומות? ובמיוחד בצומות המתקרבים - ט באב ויום הכיפורים.
תשובה: עיין
שאלה: דייט בתשעת הימים: הבנתי שמותר לצאת לדייט בתשעת הימים. אבל האם מותר להתארגן כמו שצריך? להוריד לק ולהתאפר?
תשובה: וברכת ד  להוריד לק הוא לא איסור, וכן מותר להתאפר אבל לא להתרחץ אלא א"כ יש צורך עצמי של ריח ומיאוס. צום החמישי לששון ולשמחה יהודה הלוי עמיחי מכון התורה והארץ
שאלה: ימות המשיח והעולם: רציתי לשאול האם זה נכון שאחרי שהגאולה מגיעה אז באלף השביעי העולם נחרב? וה בורא עולם חדש ואז גם לו יש גאולה ונחרב וככה יש מחזור של עולמות שנבראים נגאלים ונחרבים? בהנחה שזה נכון אז מה קורה לנשמות של העולם הזה הם מגולגלים לעולם הבא שנוצר? או שנשארים בשמיים? האם העולמות הבאים או הקודמים היו אותו דבר כמו שאנחנו מכירים? אדמה,מים,בני אדם וכו? ומה לגבי התורה, האם היא תשתנה?( במקום משה רבנו יהיה משהוא אחר או במקום אדם וחווה.,מצוות וכו ) והאם בעולמות האחרים שיווצרו או שנוצרו היה יהיה עם נבחר כמו בני ישראל?או שינהגו ע"י ה? האם העולם שלנו הוא אינו אלא רק חלק קטן ממחזור העולמות של ה? או שהעולם יחרב ולא יברא עולם חדש?או שבכלל העולם לא יחרב ויהיה קיים לנצח??? האם חרבו עולמות לפני שנבנה העולם הזה? ואם העולם יחרב אז הגאולה לא תהיה לנצח כי העולם יחרב?? או שהנשמה תעלה למעלה בלי הגוף?!
תשובה: אני מציע לך לקרוא את הערך בויקיפדיה (צריך להסתייג מהדברים של פרופ  - כל השאר שם כשר) אני מצרף לך עוד מאמר בנושא: נראה שמתוך כך תקבל מענה לשאלותיך.
שאלה: כשרות כלים סירים: לכב הרב יש ברשותי סיר בחזקת בשרי שאינו בן יומו. אני רוצה לבשל בסיר דברים שהם פרווה בעזרת כלים חלביים שגם הם אינם בני יומם. 1. האם הסיר ייחשב טרף או שאפשר לאחר מכן לבשל בו שוב בשר? 2. האם התשובה משתנה במקרה שאבשל בו חלב ולא פרווה עם אותם כלים שהזכרתי?
תשובה: במקרה שבו לא בושל בסיר ב-24 השעות האחרונות בשר. והכף לא היתה בתבשיל חלבי ב- 24 שעות אחרונות, הכל מותר. המאכל שבסיר יחשב פרווה ומותר לאכלו עם בשר ועם חלב. אבל כל זה רק כשהדברים התרחשו בטעות. לכתחילה לא מבשלים עם כף חלבית בסיר בשרי וכד.
שאלה: עמידה בעת עלייה לתורה: לכב הרב ידוע לי שנהוג לעמוד בעת שאבא שלי או אחי הגדול עולים לתורה. לא מזמן התחתנתי ורציתי לשאול האם נהוג גם לעמוד כשהחם שלי או גיסי (הוא ספציפית קטן ממני בשנה) עולים לתורה. אגב, מה ההלכה במקרה שסבא שלי עולה לתורה?
תשובה: מצאנו שעומדים לכבוד אב ואח גדול בעת עליתם לתורה. גם לכבוד החם יש לעמוד וכן לכבוד הסבא. לא מצאתי שיש לעמוד לכבוד הגיס. עיין
שאלה: צום ט  באב בהנקה מלאה של תאומים: ילדתי בשעה טובה תאומים בח בתמוז בצהריים. אני מניקה את שניהם הנקה מלאה - ללא תוספת תחליף חלב. ההנקה המרובה גורמת לי לצמא ורעב מוגברים מאוד (ביום ובלילה), ואני חשה שלשתיה ולאכילה השפעה רבה על כמות החלב, וחוששת שלא יהיה לי מספיק חלב לשניהם אם אצום יממה שלימה. כיצד עלי לנהוג בצום ט באב? האם מותר לי לשתות? האם יש צורך לשתות לשיעורין? מה לגבי אכילה? מראש ובשורות טובות
תשובה: וברכת ד  כדאי להתחיל לצום בבוקר, ומיד שמרגישים חולשה לשתות ולאכול כרגיל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בגידה באשה: לרב אני מתבייש לכתוב את אשר אכתוב אך אני מרגיש צורך וחובה להדרכה. אני נשוי 2 לפני כחצי שנה הכרתי אשה נשואה דרך מקום העבודה כאשר אני רואה אחת לשבוע במסגרת העבודה. הקשר בינינו הוא בהודעות ושיחות על בסיס יומיומי. כשאנחנו מתראים אחת לשבוע במסגרת העבודה הדבר בא לידי ביטוי גם ברמה הפיזית. לא שכבנו כיוון שאנחנו לא רוצים לחצות את הגבול מעבר לזה שנחצה. לפני כחודשיים הכרתי אשה גרושה ושכבנו שש פעמים. אין קשר בין שתי הנשים. עם האשה הגרושה ניתקתי כל קשר בתוך הבנת עומק החטא. היא ממשיכה לנסות ליצור קשר אך אני מתעלם לחלוטין. עם האשה הראשונה, הנשואה אני ממשיך בקשר כפי שתואר אך לא עושה מעבר למה שתיארתי. אני מרגיש שאני חוטא ורוצה לסיים גם את הקשר עם האשה הנשואה. מה עלי לעשות כדי לכפר על חטאי?
תשובה: וברכת ד  אני לא רואה בדברך את עומק הכרת החטא ועזיבתו. כאשר אדם רוצה לחדול הוא חדל מכל קשר ומכל יחס. עליך להבין את עומק משמעות הדבר שעשית ועדיין עושה. אמנם אם האשה הנשואה הקשר רופף יותר, אבל ברור שאם ימשך הוא יגיע למקומות אחרים. על כן יש לייצור ניתוק מוחלט בינך לבין נשים אחרות, לא מכתבים ולא מיילים וכל יחס לנשים אחרות. לאחר מכן יש כאן בעיות קשות של נדה ואיסורים חמורים של כריתות וכדומה. על כן צריך לגשת לרב (לא באינטרנט) אלא אדם שיכיר ויכול להבין את עומק החטא והעונש והאם אתה יכול לעמוד במערכת של תשובה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צום תשעה באב: ערב טוב אישתי ואני גילנו לפני שבוע בערך שאישתי בהריון האם בגלל השלב המוקדם של ההריון צריך לצום בתשעה באב ושנדע ימים טובים יותר
תשובה: וברכת ד  אם אשתך מרגישה טוב, יש להתענות ולהשלים. אלא א"כ היא בשלבים של הקאות קשות וכדו, אז יש מקום לחוש לייבוש, ויש לשתות, אבל אם הכל תקין והיא מרגישה טוב יש לצום. מזל טוב, שהכל יעבוד ב ובשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צום בהריון: כבוד הרב, אני אמא לילד בן שנתיים ונמצאת.כרגע בחודש התשיעי להריוני, בחודש האחרון מאוד קשה לי ההריון גם בגלל הטיפול בילד שיש לי בבית וגם עכב כאבי גב וחולשה בכל הגוף. השאלה שלי היא האם אני צריכה לצום? אני יכולה לנסות אבל יודעת מראש שיהיה לי קשה גם בגלל שהילד איתי בבית וגם.בגלל שאני מרגישה צימאון לאורך כל שעות היום ומרגישה סירחורות אם לא שותה. האם אפשר רק לשתות או לאכול מעט. יש לי היום תור לרופא אני אשאל אותו גם.מה לעשות. אני רק חושבת על איך אעבור את הצום הזה יש לציין שמאז ומתמיד צמתי את כל הצומות ואני מאוד רוצה לצום הבעיה מה יהיה אם ארגיש חולשה וצימאון?גם הילד שיהיה בריא פעלתן. אשמח לתשובה אלינור.
תשובה: וברכת ד  תחילה יש לשמוע את דעת הרופא. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלל צה"ל: מהו חלל צה"ל שמקום קבורתו לא נודע. בימים האחרונים של מבצע צוק איתן נתקלנו ב-2 חללים. מה קורה מבחינת ההלכה - האם יש גופה או חלקי גופה? האם יש קבורה בכלל?והאם כאשר מוצאים אם מוצאים את שאר חלקי הגופה של החלל האם עושים קבורה חדשה? יושבים שבעה? מה הדין?
תשובה: וברכת ד  א. ברור שהוא נהרג, יש פעמים עדויות ממשיות (הדבר נדרש בד"כ כדי להתיר עגינות), ויש פעמים עדויות נסיבתיות (מקובל במקרה של חייל שאיננו נשוי לצורך ישיבת שבעה ואבלות. ב. אם בעתיד ימצאו חלקי גופה ינהגו קודש יום ליקוט העצצמות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צום תשעה באב: לפני חצי שנה עברתי הפלה טבעית בשבוע 13 זה היה הריון ראשון. היום אני בשבוע 12 להריון רציתי לדעת אם אני צריכה לצום את צום תשעה באב.
תשובה: מעיקר הדין גם מעוברות צמות בתשעה באב. אבל בכל מקרה של ספק ואפילו קל, ניתן להקל ולא לצום. גם את בגלל ההיסטוריה שלך יכולה להקל ולא לצום מהבוקר. ובשורות טובות
שאלה: תפילה בזמן קדיש: לעיתים אינני מספיק לסיים את התפילה ביחד עם הש"ץ, וכתוצאה מכך אני ממשיך אותה בזמן שהוא אומר קדיש. לדוגמה: בעוד שאני משלים את אמירת התחנון והמזמור "לדוד אליך", החזן כבר אומר את חצי הקדיש שלפני "אשרי יושבי ביתך" (בתפילת שחרית). האם דבר זה מותר? שבוע טוב ושקט,
תשובה: לך אם אתה עדיין בתפילת שמונה עשרה - אתה ממשיך ומתעלם מכל מה שסביבך. רבים מגדולי ישראל מסיימים את תפילתם אחרי ששליח הציבור הגיע ל אשרי. אם אתה במזמור "לדוד אליך" אתה מסיים את הפסוק בו אתה נמצא וחובר לקהל וממשיך עם הקהל  אשרי  ואינך משלים את אמירת ה תחנון  בציפיה לישועה דוד לוי 098987548
שאלה: לבבות דקל: מה מברכים על לבבות דקל?
תשובה: ברכתם שהכל.
שאלה: תיקון חצות בערב תשעה באב: האם מחר בצהריים (ערב ת"ב) אומרים תיקון רחל?
תשובה: בכל ימי בין המצרים, לאחר חצות לילה אומרים תיקון חצות מלא - רחל ולאה, רק בליל תשעה באב נמנעים מלומר תיקון לאה מפני שיש איסור ללמוד תורה (תיקון רחל עוסק בעניני חורבן לכן אומרים אותו). עיין
שאלה: הטבלת כלים: הטבלתי כלי זכוכית חדשים וכשהגעתי הביתה גיליתי שנשארה מדבקה קטנה שקופה בפינת הכלים. האם עלי להטביל מחדש את כל הכלים?
תשובה: לך לפי התיאור שלך (קשה לי לפסוק בלי לראות בעצמי) היתה חציצה בטבילה ולכן יש לטבול את הכלים מחדש. נראה שהטבילה מחדש תהיה בלא ברכה בציפיה לישועה דוד לוי 098987548
שאלה: כשרות חליטות תה מחו  ל: קיבלתי במתנה מספר תיונים של חברת ליפטון מחו"ל כמו חליטת לימון, קמומיל ומנטה. מכיון שאלו שקיות בודדות אין עליהן כשרות. האם מותר להשתמש. ו טל
תשובה: הסוגים הללו של התה של החברה הזאת מיוצרים במקומות שונים בעולם ולא ניתן לדעת מה מצב הכשרות שלהם.
שאלה: בליעת כדור בצום: כבוד הרב שנים שלא הייתה לי בעיה לצום. אמנם אני סובלת ממיגרנות מאז היותי ילדה, אך הדבר הפריע לי בצורה נורמלית במהלך הצום. בשנה האחרונה גם ביום כיפור וגם בתשעה באב בגעתי למצב של כמעט עילפון עקב כאבי ראש בדרגת כאב שלא זכורה לי לפני. שאלתי היא האם ניתן במקרה שדבר זה חוזר פעם שלישית לבלוע כדור עם מעט מים. הפחד להגיע לרמות כאב כאלו גרמו לי לוותר על צומות קצרים שחלים בימי עבודה רגילים.
תשובה: עייני
שאלה: הלכה: האם ניתן לזרוק דפים מצולמים שהגיעו אלי שכתוב בספר המקורי שאסור לצלם ממנו(אבל כנראה שאותם שצילמו ידעו שיש לנו כבר את הספרים המקוריים והיו בכל זאת צריכים לצלם) או דפים מצולמים שלא ידוע האם אפשר היה לצלם אותם (או חוברות שלמות שלא ידוע ) וכן דפים שעליהם כתוב "בסיעה דשמיא".
תשובה: כן
שאלה: צחצוח שיניים בתשעה באב-דחוף!: רציתי לדעת,אני אחת שמאוד מפריע לי הריח בבוקר שאני לא מצחצחת שיניים עקב הריח הרע.זה מפריע לי ברמות שקשה לי לפתוח את הפה כדי לדבר וזה ממש ממש קשה לי.רציתי לדעת האם אני יכולה לצחצח שיניים עם משחה,תוך השתדלות מירבית כמובן לא לבלוע מים ולכוף את הראש?
תשובה: מצאתי תשובה אחת של רב שמקל
שאלה: צום תשעה באב והריון חודש תשיעי: אישתי בחודש התשיעי להריונה (שבוע 36) האם היא חייבת לצום את צום ט באב? ואם כן באיזה אופן?
תשובה: מתוך שיעור של הרב אליעזר מלמד מעוברות ומיניקות למדנו שאחד ההבדלים בין הצומות הקלים לתשעה באב, שמעוברות ומיניקות פטורות מהצומות הקלים וחייבות בתשעה באב (ז, ח). והטעם לזה, מפני שבתשעה באב רק חולים פטורים, ומעוברות ומיניקות, למרות שהן סובלות ממחושים שונים, אינן נחשבות חולות (שו"ע תקנד, ה). אבל אם הן סובלות מחולשה מיוחדת, דינן כחולות שפטורות מצום תשעה באב. למשל, מעוברת שסובלת מאוד מהקאות או סחרחורות נחשבת חולה ופטורה מהצום. וכן מעוברת הסובלת מחולשה גדולה, כגון שחסר לה דם (פחות מ- 10 גר  המוגלובין), פטורה מהצום. וכמובן שאין לצום כאשר יש חשש שהצום יגרום להפלה. ומי שיש לה ספק אם היא נחשבת חולה, תתחיל לצום, ואם תרגיש חולשה גדולה, הרי שהיא עברה ממצב של מעוברת רגילה למצב של חולה ותאכל ותשתה.
שאלה: צום בתשעה באב: אני סובלת מקרוהן ( דלקת מעיים כרונית), כרגע בהתקף. רמת ההמוגלובין שלי היא 9 בשל ברזל נמוך. מה שמחליש מאוד. האם עלי לצום בתשעה באב? האם צריכה להתייעץ עם רופא?( הרופא שלי אינו שומר תורה ומצוות)
תשובה: עייני בשיעור דלהלן - אני משער שתוכלי לדעת האם את עונה לאחד הקריטריונים. אם לא תמצאי פתרון תתייעצי עם הרופא שלך בכל זאת.
שאלה: צום ט באב בהריון: אני בת 27, בריאה, בהריון ראשון חודש שביעי. ההריון תקין ב"ה ואני מרגישה טוב. חיפשתי מידע בשו"תים שונים לגבי תשעה באב בהריון ומצאתי בעיקר שלאישה בריאה בהריון בריא מותר לצום. השאלה שלי היא האם מותר לי לא לצום? אני רוצה לחוות את תשעה באב, במיוחד בתקופה הזאת של חורבן ובניה, אבל מאד מאד קשה לי בצומות בד"כ, ועכשיו בהריון אני כל הזמן רעבה ופוחדת שיהיה לי מדי קשה. אני ב"ה מרגישה טוב אבל עדיין לחץ דם נמוך ושותה הרבה מים וכבד וכאבי גב וכשאני קמה בבוקר אחרי שלא אכלתי בסה"כ במהלך הלילה, אני ישר אוכלת וזה הדבר שמרגיע אותי פיזית ונותן לי להרגיש טוב. קל וחומר מים שאני שותה בכמויות ולא רואה איך אני מסתדרת בלי. האם יש לי אפשרות לא לצום? מקווה שתספיקו לראות את השאלה במהרה כיוון שמחר הסעודה המפסקת.
תשובה: מתוך שיעור של הרב אליעזר מלמד מעוברות ומיניקות למדנו שאחד ההבדלים בין הצומות הקלים לתשעה באב, שמעוברות ומיניקות פטורות מהצומות הקלים וחייבות בתשעה באב (ז, ח). והטעם לזה, מפני שבתשעה באב רק חולים פטורים, ומעוברות ומיניקות, למרות שהן סובלות ממחושים שונים, אינן נחשבות חולות (שו"ע תקנד, ה). אבל אם הן סובלות מחולשה מיוחדת, דינן כחולות שפטורות מצום תשעה באב. למשל, מעוברת שסובלת מאוד מהקאות או סחרחורות נחשבת חולה ופטורה מהצום. וכן מעוברת הסובלת מחולשה גדולה, כגון שחסר לה דם (פחות מ- 10 גר  המוגלובין), פטורה מהצום. וכמובן שאין לצום כאשר יש חשש שהצום יגרום להפלה. ומי שיש לה ספק אם היא נחשבת חולה, תתחיל לצום, ואם תרגיש חולשה גדולה, הרי שהיא עברה ממצב של מעוברת רגילה למצב של חולה ותאכל ותשתה. 5
שאלה: שמירה בצום: אני משרת בבסיס מפקדה ברמת סיכון נמוכה יחסית ושומר כשג עפ הפקודות יש לשמור בנעליים צבאיות בלבד כדי שהשומר יהיה "ייצוגי" אף שמבצעית זו עמדה סטטית האם יש היתר לנעול נעלי צבא במקרה זה? עד כמה עלי להתווכח מול המפקדים? בנוסף בעמד זו חום גדול ואני בטוח שאאלץ לשתות השאלה היא מה האפשרות או אפשרויות הנכונות הלכתית לקיים חלקית את הצום או שאפשר פשוט לאכול כרגיל האפשרויות עליהן חשבתי : לצום עד כמה שאפשר מבחינת שעות לשתות רק מים מבלי לאכול לשתות לשיעורין במידה ורלוונטי לשתות מבלי לאכול האם ניתן לשתות גם שוקו וכדומה כדי לתת אנרגיה לגוף? או שזה כמאכל אשמח לתשובה על שתי השאלות
תשובה: תתקשר אל הרב הצבאי ותקבל ממנו הנחיות. אם אין לך דרך להתקשר אליו, תדרוש מהמפקד שלך - זו חובתו - ליצור קשר עם הרב הצבאי של היחידה שיתן לך וליחידה הנחיות מתאימות.
שאלה: צום: אני כרגע נוטלת אנטיביוטיקה עקב דלקת שלפוחית השתן, תופעה שאני סובלת ממנה רבות ובאופן מטריד ביותר. היום אני ביום השמיני לתרופה וביום הצום זה היום האחרון. יש לציין שאפילו שאני ביום ה8 אני עדיין סובלת מריצה לשרותים בתכיפות. שנה שעברה בתשעה באב גם הייתי עם הדלקת, אומנם ביום מוקדם יותר בנטילת התרופה אך בצהרי הצום התחלתי להרגיש כאבים עזים, ממש התכווצויות ובדיעבד התברר לי שהייתי צריכה לשתות מהתחלה. התחלתי מיד לשתות, מה שגרם לי לבחילות עזות ולהרגשה כללית גרועה ביותר. אני ממש חוששת להגיע למצב כזה גם השנה ולכן ברצוני לשאול האם אני יכולה לשתות כל פעם קצת ( ולא להתחיל בבת אחת כשמתחילים הכאבים.) במשך הצום.
תשובה: כל אדם שיודע שאם יצום עלול לחלות   פטור מהצום. למשל, הסובל מאולקוס פעיל או מיגרנה חזקה   פטור מהצום, מפני שהצום עלול לעורר את מחלתו. וכן אדם חלש שיודע שיש סבירות גבוהה שהצום יגרום לו לחלות   פטור מהצום. גם החולה בסכרת שנאלץ לקחת אינסולין   פטור מהצום, ופעמים שחולי סכרת אף פטורים מצום יום הכיפורים. גם הסובלים מאבנים בכליות, שצריכים לשתות הרבה מים   פטורים מהצום. מי שסובל מלחץ דם, אינו נחשב חולה ויכול להתענות, אלא אם כן קיבל הוראה רפואית אחרת. ובכל מקרה של ספק יש לשאול רופא ירא שמים.8 מתוך - שיעור של הרב אליעזר מלמד - ועייני שם עוד
שאלה: מועדי אזכרה ועליה לקבר: כבוד הרב אימי נפטרה בכ"ג באלול תשע"ג. לפי מנהג הספרדים לאחר אחד עשר חודשים עלינו לקבר, ארוחת מצוה והפסקנו אמירת קדיש למשך שבוע. מספר שאלות: 1. האם נוהגים לעלות לקבר בט באב בשנה זו? 2. מתי ומה נהוג ב-12 חודש? 3. מתי מפסיקים לומר קדיש? 4. מה נהוג ביום השנה הראשונה (להבנתי מציינים ביום הפטירה ולא הקבורה מאחר והשנה מועברת)? ו
תשובה: ראשית, תנוחמו מן השמיים. ישנם מנהגים שונים בנושא זה, ומה שאני כותב הוא אחד המנהגים העיקריים, אך לא היחיד: לא נהוג לעלות לקבר בשנה הראשונה, מלבד במועדים של חודש וי"א חודשים. לא נהוג אפוא שום דבר בחודש הי"ב. קדיש מפסיקים לאחר יא חודש. אין נוהג מוסכם ביום השנה בשנה מעוברת. רבים נוהגים גם אז ביום הקבורה. ונחמה
שאלה: כיבוד הורים פוגעניים: כבוד הרב אמי צועקת עלי ועל אחי הקטן וכועסת עלינו ומרביצה. היא אומרת שמתוקף כיבוד הורים אנו צריכים לכבד אותה ולעשות כל מה שהיא אומרת לנו בלי לשאול שאלות. היא מזלזלת בנו ולא מתחשבת. ניסיתי להסביר לה בעדינות שמצוות כיבוד הורים היא בין אדם למקום ולכן היא גם צריכה לכבד אותנו כבוד מינימלי ולא להתייחס אלינו כמו אל משרתים, אבל היא לא הייתה מוכנה להקשיב והיא ממשיכה להתנהג אלינו בגסות. קראתי באינטרנט וראיתי שלהורים אסור לצעוק על ילדיהם שמא יתריסו כנגדם, ושההורים גם צריכים לכבד את ילדיהם כמו שילדהם מכבדים אותם. אני ממש משתדל גם כשהיא ממש משתוללת לא לדבר בגסות. מה לעשות? נ"ב, אבי עליו ה נפטר לפני שנים
תשובה: זו שאלה עדינה ומסובכת. קשה לי להכיר את המצב מרחוק, את הסיבות, ובעיקר - אם אמך למעשה עושה מניפולציה על המצווה, או שחייה קשים מאוד, היא במצוקה ובודדה, ואת זה היא פורקת עלייך  או שמא בכלל יש משהו אחר ברקע. העמדה ההלכתית העקרונית היא שכיבוד אב ואם אינו מתיר להורים להתעלל בילדיהם. היא גם לא מחייבת ילדים לציית להוריהם בכל גחמה ובכל רצון של ההורים. אשר על כן, הדרך הפתוחה בפנייך היא לא להתחצף ולא לתקוף או לבזות, אולם אין את חייבת לעשות כל מה שהיא רוצה, ואין את חייבת לכבד אותה באותו מקום בו היא פוגעת בך. ובעזרת ד, ביום שאת תקימי את ביתך הוא לא יאמץ חס ו מערכת יחסים כזו, וישכנו בו אהבה ואחווה ורעות. האם את יכולה ללכת בדרך זו?
שאלה: צום תשעה באב לאישה מניקה: ילדתי לפני 40 יום ואני מנערה האם מיתר לי לצום את צום תשעה באב?
תשובה: ומזל טוב. את שואלת אם מותר לך לצום, והתשובה שמותר לך, מכיוון שההלכה מחייבת גם את המניקות וגם את המעוברות לצום. אולם השאלה צריכה להיות, האם את צריכה לצום. יש פוסקים שמקילים בזמננו למניקות במיוחד אם ההנקה היא מלאה, והתינוק עדיין קטן מאד. מכיוון שצום תשעה באב איננו מן התורה, ניתן לסמוך במקרה שלך על הפוסקים המקילים, ואינך צריכה לצום כדי לא לפגוע בתינוק. כל זה, כאמור, בתנאי שההנקה היא מלאה.
שאלה: אמונה: האם אפשר להוכיח שיש אלוקים ושהדת היהודית היה הנכונה? במידה וכן אני אשמח אם תסביר לי איך. במידה ולא אני אשמח אם תסביר לי למה שאאמין באלוקים ובדת היהודית.
תשובה: אינני יודע למה אתה מתכוון בהגדרה "הוכחה". ר  יהודה הלוי, לא הלך לכיוון של "הוכחה". הוא פנה אל ההיסטוריה של עם ישראל, והפנה את תשומת שלב שלנו לניסים שקרו לאבותינו במצרים (עשרת המכות) וביציאת מצרים ושנות ההליכה המדבר שאחריה (קריעת ים סוף, מעמד הר סיני, המים שקיבלו כחמישה מליון איש מדי יום ביומו במהלך ארבעים שנה, המן שירד וכו ) כל הדברים האלה מופיעים בתורה שניתנה לעם ישראל באותה תקופה של יציאת מצרים וההליכה במדבר. אם הדברים הכתובים בתורה לא היו נכונים, ולא היו מתרחשים לעיני מליוני איש ואשה, עולל ויונק, זקנים וזקנות עם ישראל, הרי אף אחד לא היה מוכן לקבל אותם, כמו, לדוגמא: "אנכי ה  אלוקיך אשר הוצאתיך מארץ מצרים." אם זה לא היה נכון שה  הוציא את העם ממצרים- העם לא היה מוכן לקבל את התורה, והעובדה היסטורית היא, שהם קיבלו את התורה. (אותו הדבר לגבי המצווה "והגדת לבנך ביום ההוא לאמור: בעבור זה עשה ה  לי בצאתי ממצרים") אני חושב שאסתפק בהסבר של ר  יהודה הלוי, ולא אפנה ל"הוכחות" אחרות, שיש באמתחתי.
שאלה: מועדי אזכרה ואבלות בשנה מעוברת: כבוד הרב אימי נפטרה בכ"ג באלול תשע"ג. לפי מנהג הספרדים לאחר אחד עשר חודשים עלינו לקבר, ארוחת מצוה והפסקנו אמירת קדיש למשך שבוע. מספר שאלות: 1. האם נוהגים לעלות לקבר בט באב בשנה זו? 2. מתי ומה נהוג ב-12 חודש? 3. מתי מפסיקים לומר קדיש? 4. מה נהוג ביום השנה הראשונה (להבנתי מציינים ביום הפטירה ולא הקבורה מאחר והשנה מעוברת)? ו
תשובה: א. מי שנוהג לעלות לקבר בתשעה באב יכול לעלות. ב. שנים עשר חודשי האבלות מסתיימים בכג באב. ג. מפסיקים לומר קדיש שבוע לפני כג אב. ד. יש לנהוג את יום השנה בכג אלול. תנוחמו מן השמים. ירון דוראני